ناتونینگ باش منشیسی ینس ستولتنبرگ وقتی کیلگده امریکا قوشمه ایالتلری بیلن بیرگه لیکده افغانستاندن چیقه جکلرینی بیلدیردی.
ستولتنبرگ ناتو قرارگاهیده شمالی مقدونیه باش وزیری زوران زایف بیلن اوچره شووی نینگ آرتیدن اویوشتیرگن مطبوعاتی کنفرانس ده امریکا قوشمه ایالتلری دولت باشلیغی دونالد ترامپ نینگ افغانستاندن عسکرلرینی چیقریب آلیش قراری حقیده گی سوالگه جواب بیردی.
ناتونینگ ینه بیر مرته افغانستاننی تروریزم پناهگاهی بولیشی گه توسیق بولیش اوچون بو اولکه ده جایلشگن لیگینی ایتگن ستولتنبرگ ناتونینگ 2001 – ییلی 11 سپتامبرده امریکا قوشمه ایالتلریگه اویوشتیریلگن تروریستیک هجوم باعث افغانستان گه بارگن لیگینی معلوم قیلدی.
ستولتنبرگ اروپا و کانادادن یوز مینگلب عسکرنینگ امریکلیک عسکرلر بیلن بیرگه لیکده افغانستانده وظیفه آلیب بارگن لیگینی تاکییدلب شولرنی ایتدی:
"افغانستانده گی وظیفه توغریسیده مصلحت لشه میز. میدانده گی شرطلرگه قره ب قرار قبول قیلیب آله میز. افغانستان نینگ عاقبتی گه قره ب قرار آلیشیمیز مهم. چونکه بو اولکه  ده اوزاق مدتلیک برقرارلیک تامین ایتیشیمیز بیزنینگ منفعتیمیزده دیر. افغانستان گه باریش قرارینی بیرگه لیکده قبول قیلیب آلدیک. کیلجک اوچون بیرگه لیکده قرار بیره میز، وقتی کیلگنده بیرگه لیکده چیقیب کیته میز" دیب ایتدی.
افغانستانده حکومت بیلن طالبان گروهی اورته سیده گی تینچلیک اوچره شوولرینی قوللب – قوتله گن لیکلرینی ایسله تیب اوتگن ستولتنبرگ تینچلیک اورونیشلری چوکاتیده بو اولکه ده گی موجودیتلرینی قیسقه مدت آلدین 100 مینگ کیشی نی 12 مینگ گه توشیردیک دیب ایتدی.
ترامپ تویتر آدرسی آرقه لی "افغانستانده وظیفه آلیب باراتگن آز سانده گی قهرمان عسکرلریمیزنینگ کریسمیس گچه اوی – جایلری گه قیتیب کیلیشلری کیره ک.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
